《杜鹃花》
宋代·董嗣杲

树底催归咽一声，夕阳喷恨入繁英。
枝枝血染花风晚，萼萼愁繁谷雨晴。
尚有春魂遗万古，岂无月色照三更。
冤红遮莫随流水，最挠天涯蜀客情。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。